b"\n_START_ARTICLE_\nPierre Pincemaille\n_START_SECTION_\nBiografia\n_START_PARAGRAPH_\nComen\xc3\xa7a els seus estudis musicals rebent classes de piano. Va entrar al Conservatori de Par\xc3\xads (1971), on reb\xc3\xa9 lli\xc3\xa7ons dels seus mestres Henri Challan i Jean-Claude Raynaud (harmonia), Jean-Claude Raynaud i Lucie Robert (contrapunt), Marcel Bitsch (fuga) i Rolande Falcinelli (orgue). Obt\xc3\xa9 el primer premi d'harmonia (1977), contrapunt (1978), fuga (1978), orgue-interpretaci\xc3\xb3 (1979) i orgue-improvisaci\xc3\xb3 (1979)._NEWLINE_Com virtu\xc3\xb3s, l'any 1987 va succeir a Henri Heurtel en el prestigi\xc3\xb3s lloc d'organista a la Bas\xc3\xadlica de Saint-Denis, a Saint-Denis, a prop de Par\xc3\xads. El 2005, va ser professor de contrapunt del Conservatori de Par\xc3\xads._NEWLINE_Realitza una important carrera concert\xc3\xadstica a Fran\xc3\xa7a, Alemanya i Estats Units, especialitzant-se en el repertori franc\xc3\xa8s cl\xc3\xa0ssic i rom\xc3\xa0ntic. Fou considerat un dels m\xc3\xa9s grans improvisadors del segle XX."